Dirichiba la resistencia un hispano-román dito Pero, a qui li atorgan o títol de tiranus (tirán, ye dicir, qui se titula rei sin títol legal pa estar-ne), y esta titulación suchiere que Pero s'habría proclamato sobirán con enchaquia de la extinción de lo Imperio y antes de la entrata de los visigodos (y en tot caso habría succedito a un emperador u linia d'emperadors proclamatos en la Tarraconense dende ixa calendata), encara que no sabemos si se proclamó solo que en la redolata de Tortosa u las suyas pretensions abrazaban tota la provincia, estando la mencionata ciudat lo suyo zaguer bastión.